વ્યાવસાયિક પરીક્ષા મંડળ (વ્યાપમ) કૌભાંડના એક બાદ એક આરોપીઓ મૃત્યુને ભેટતા ભાજપ સરકાર પર વિવાદોનું વંટોળ ફરી ઊભું થયું છે. ક્રોંગ્રેસનું કહેવું છે કે આ ઘટનામાં અત્યાર સુધી 42 આરોપીની મોત થઇ છે. જે મામલે સ્પષ્ટતા આપતા ભાજપે કહ્યું છે કે આ મામલે 42 નહીં પણ 25 લોકોની મોત થઇ છે. જેમાંથી FIR દાખલ થયા બાદ 14 લોકોની મોત થઇ છે. જેમાં 6 લોકો અકસ્માતથી, 6 બિમારીથી અને 2 લોકોએ આત્મહત્યા કરી હતી. અને બાકીના 11 લોકોની મૃત્યુ FIR દાખલ થયા પહેલા થઇ છે.